text: Blåvand har fået nyt hotel? men kun i 3 dage
  30 august 2015 kl. 06.39
  Normalt er det gæsterne, der kommer til hotellet. Men Blåvand har lige nu besøg af Danmarks første mobile hotel, som gør det omvendt - Det kommer ud til gæsterne.
  De tre nætter hotellet har stået i i Blåvand har Jette Andersen og hendes mand beboet det 18 m2 store værelse.
  -Da jeg hørte om det, ønskede jeg straks at få det placeret i Blåvand, så jeg kunne overraske min mand i anledning af, at vi snart har været gift i 40 år. Vi har igennem mange år holdt ferie i Blåvand og har derfor en særlig tilknytning til stedet, fortæller Jette Andersen.
  -Scandic To Go - som det mobile hotel hedder - har ligget på en række fastlagte destinationer i løbet af sommeren, men lige netop Blåvand er valgt af Jette Andersen, der gerne ville overraske sin mand med en sjov oplevelse i anledning af deres 40-års bryllupsdag," fortæller hoteldirektøren Søren Amstrup om hotellet på 18m2, hvor der er plads til to voksne og to børn.
  Scandic To Go ligger i Blåvand frem til mandag den 31. august 2015.
  Næste stop er Food Festival i Aarhus, hvor hotellet kommer til at ligge fra den 3. - 7. september.&#61623; &#61623;
  Om Scandic To Go:
  et mobilt hotel på 18m2 med en seng, sovesofa, fri WiFi, tv, aircondition og terrasse.Badeværelset er med toilet, bruser og badekåberMorgenmad er inkluderet i prisen. Scandic To Go vejer knap 7 ton og tager 2-6 timer at stille op afhængigt at forholdene. Scandic To Go blev lanceret i København Zoo den 13. maj. Blåvand er den eneste lokation, som er valgt af gæsterne. Scandic har indhentet de nødvendige tilladelser fra relevante myndigheder til at opstille hotellet i Blåvand fra den 27. til den 31. august.
  
  